## Zmluva o dielo

Číslo zmluvy objednávateľa: ..........

Číslo zmluvy zhotoviteľa: ..........

### uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov v súlade so zákonom č.343 /2015 Z. z. o verejnom obstarávaní a o zmene a doplnení niektorých zákonov

#### Preambula

Táto zmluva sa uzatvára s úspešným uchádzačom v postupe zadávania zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „zákon o verejnom obstarávaní“), ako výsledok verejného obstarávania, ktoré bolo zverejnené Výzvou na predkladanie ponúk.

#### Čl. 1. Zmluvné strany

Na jednej strane :

 **Mesto Sabinov**

Sídlo organizácie : Námestie Slobody 57, 083 01 Sabinov

Právna forma: Samospráva

Štatutár: Ing. Michal Repaský – primátor mesta

IČO: 00 327 735

DIČ: 2020711726

Bankové spojenie: VÚB, a.s. retailová pobočka Sabinov

Číslo účtu: SK04 0200 0000 0000 0162 9572

(ďalej len „objednávateľ“)

a

na strane druhej:

Obchodné meno:

Sídlo (miesto podnikania):

IČO:

DIČ:

IČ DPH:

Štatutárny orgán:

Bankové spojenie:

Číslo účtu:

Zapísaný v:

Číslo zápisu:

(ďalej len „zhotoviteľ“).

**Čl. 2. Predmet plnenia diela**

* 1. Zhotoviteľ sa zaväzuje, že zabezpečí kompletnú dodávku a realizáciu stavebných prác na predmet diela: „**Sabinov – 8 b. j. Nájomný bytový dom B2 – Ul. Mlynská**“ (ďalej aj ako „Dielo“)v rozsahu podľa spracovanej projektovej dokumentácie, ktorá tvorí Prílohu č. 1 tejto zmluvy a výkazu výmer. Zhotoviteľ sa zaväzuje vykonať predmetné dielo vo vlastnom mene a na vlastnú zodpovednosť.
	2. Predmetom zmluvy je uskutočnenie stavebných prác podľa:
1. podmienok uvedených v tejto zmluve,
2. projektovej dokumentácie, ktorá tvorí Prílohu č. 1 tejto zmluvy,

vrátane požiadaviek a náležitostí tam uvedených, oceneného položkového výkazu výmer, ktorý je Prílohou č. 3 tejto zmluvy,

1. platných právnych predpisov súvisiacich s realizáciou predmetu tejto zmluvy,
2. Záväzného časového harmonogramu realizácie diela, ktorý tvorí Prílohu č. 4 tejto zmluvy,
3. požiadaviek a pokynov zástupcov objednávateľa oprávnených v zmysle tejto zmluvy, ako aj dojednaní oprávnených zástupcov zmluvných strán na kontrolných poradách (resp. dňoch) stavby, uvedených v stavebnom denníku alebo inou písomnou formou.
	1. V prípade vzniku akejkoľvek škody objednávateľovi z dôvodu realizácie diela v rozpore s podkladmi sa zhotoviteľ zaväzuje nahradiť objednávateľovi vzniknutú škodu v celom rozsahu.
	2. Zhotoviteľ vyhlasuje, že s odbornou starostlivosťou vyhodnotil dokumentáciu podľa čl. 2.2 tejto zmluvy, povahu staveniska, pričom uvedené skutočnosti nebránia riadnej realizácii Diela, a zhotoviteľ tieto skutočnosti zohľadnil vo svojej ponuke.
	3. Zhotoviteľ prehlasuje, že:
* sa oboznámil s projektovou dokumentáciou stavby a so sprievodnou a súhrnnou technickou správou,
* na základe predloženého výkazu výmer bola vypracovaná cena diela,
* si preveril správnosť výpočtu výkazu výmer na základe predloženej projektovej dokumentácie. Zistené prípadné kladné alebo mínusové odchýlky výkazu výmer od projektovej dokumentácie predloženej objednávateľom sú zahrnuté v ocenenom výkaze výmer. V prípade, že odchýlky vo výkaze výmer zistí zhotoviteľ až počas realizácie stavby, je zhotoviteľ povinný ich vykonať na svoje náklady.
	1. Zhotoviteľ bude uskutočňovať práce súvisiace s predmetom zmluvy na profesionálnej úrovni v súlade s technologickými postupmi pri dodržaní všetkých platných noriem, technických predpisov, pri dodržaní platných legislatívnych úprav o ochrane životného prostredia, bezpečnosti práce a podobne.
	2. Dielo zhotovené (vykonané) podľa tejto zmluvy bude preverené komplexnými skúškami, ktoré preukážu spoľahlivú funkciu diela. Záznamy o skúškach budú odovzdané objednávateľovi.
	3. Akékoľvek zmeny pri vykonávaní diela podliehajú vzájomnému odsúhlaseniu účastníkov zmluvy formou dodatku k tejto zmluve v závislosti od podmienok stanovených v zmluve o pridelení finančných prostriedkov.
	4. Zmluvné strany sa zaväzujú v prípade nesúladu tejto zmluvy s podmienkami danými niektorým z poskytovateľov finančných prostriedkov v zmysle článku 5, bodu 5.1 tejto zmluvy na realizáciu predmetu tejto zmluvy, zosúladiť podmienky tejto zmluvy s podmienkami danými týmto poskytovateľom.

**Čl. 3. Čas plnenia**

* 1. Zmluva o dielo sa uzatvára do ukončenia diela celkom, do jeho písomného protokolárneho odovzdania a prevzatia objednávateľom podľa tejto zmluvy.
		1. Lehota plnenia predmetu zákazky podľa čl. 2.1. tejto zmluvy je určená na základe Záväzného časového harmonogramu realizácie diela, a predstavuje **13 mesiacov** odo dňa protokolárneho odovzdania staveniska zhotoviteľovi, pričom objednávateľ odovzdá stavenisko zhotoviteľovi podľa platného právneho poriadku Slovenskej republiky.
		2. Predpokladaný termín splnenia predmetu zmluvy je

a) začiatok výstavby: 07/2022

b) ukončenie výstavby: 13 mesiacov odo dňa začatia výstavby.

* 1. Ak zhotoviteľ pripraví dielo na odovzdanie pred dohodnutou lehotou plnenia podľa tejto zmluvy, zaväzuje sa objednávateľ dielo prevziať aj v zhotoviteľom skoršej ponúknutej lehote.
	2. Dielo je možné realizovať aj počas víkendov a iných voľných dní mimo štátnych sviatkov za predpokladu dodržania osobitných právnych predpisov.
	3. Zhotoviteľ splní svoju povinnosť podľa tejto zmluvy riadnym ukončením a odovzdaním diela objednávateľovi v zmysle článku 7, bodu 7.40.-7.41. tejto zmluvy.

**Čl. 4. Cena diela**

* 1. Cena za zhotovenie predmetu diela v rozsahu podľa Čl. 2. tejto zmluvy je stanovená dohodou zmluvných strán v súlade so zák. č. 18/1996 Z. z. o cenách, vyhláškou č. 87/1996 Z. z., a v súlade s cenovou ponukou zhotoviteľa, ktorú predložil pri zadávaní zákazky, ktorého výsledkom je táto zmluva, a je vyjadrená zhotoviteľom oceneným výkazom výmer na základe predloženej cenovej ponuky zo dňa ....................... vo verejnej súťaži, ktorý tvorí Prílohu č. 3 tejto zmluvy.
	2. Cena za zhotovenie celého diela podľa čl. 2. tejto zmluvy je ..................................,- EUR s DPH (slovom................), pričom sadzba DPH je 20%, to je ...........EUR a cena bez DPH je......................,-EUR.

|  |  |  |  |
| --- | --- | --- | --- |
| 8 b. j. Nájomný bytový dom B2 – Ul. Mlynská | Cena v EUR bez DPH | DPH 20 % | Cena v EUR s DPH |
| SO 01 Bytový dom B2 |  |  |  |
| SO 02 Splašková kanalizácia |  |  |  |
| SO 03 Dažďová kanalizácia |  |  |  |
| SO 04 Vodovodná prípojka |  |  |  |
| SO 05 Odstavné plochy |  |  |  |
| SO 06 Spevnené plochy |  |  |  |
| SO 07 Odberné el. zariadenie |  |  |  |
| **Cena celkom** |  |  |  |

* 1. V cene za zhotovenie diela sú zahrnuté stavebné práce spojené s dielom, vrátane odovzdania kompletnej dokumentácie (napr. návod na použitie zariadení, atesty, revízne správy a pod.), vodorovnej i zvislej dopravy a ďalší presun hmôt, režijný, montážny materiál, všetky práce, dodávky, energie, náklady spojené s vykonaním skúšok, resp. atestov diela ako aj všetky služby, resp. náklady súvisiace so zhotovením diela a vyplývajúce pre zhotoviteľa z tejto zmluvy.
	2. V cene za zhotovenie diela sú zahrnuté aj náklady na geodetické práce (náklady na vytýčenie stavby, vyhotovenie porealizačného zamerania a geometrického plánu stavby vrátane geodetického zamerania adresných bodov v zmysle Čl. 7. Podmienky vykonania diela).
	3. V cene za zhotovenie diela sú obsiahnuté aj náklady na vybudovanie, prevádzku, údržbu a vypratanie zariadenia staveniska zhotoviteľom.
	4. Dohodnutá cena za zhotovenie predmetu zmluvy je stanovená ako maximálna. V prípade, ak sa niektoré práce podľa výkazu výmer nevykonajú, alebo vykonajú v menšom rozsahu, zhotoviteľ tieto nevykonané práce nebude objednávateľovi fakturovať a uplatňovať si za ne úhradu.
	5. V cene diela sú zohľadnené všetky sťažené podmienky realizácie diela.
	6. Jednotkové ceny jednotlivých položiek sú pevné a nerevidovateľné, tak ako sú uvedené v ponuke uchádzača.
	7. Zhotoviteľ sa nemôže odvolávať na svoje chyby, opomenutia, omyly alebo akúkoľvek inú príčinu za účelom zvýšenia ceny.
	8. Objednávateľ neposkytne zhotoviteľovi finančný preddavok.
	9. Práce, ktoré zhotoviteľ vykoná odchylne od schválenej projektovej dokumentácie alebo bez príkazu objednávateľa, nebudú objednávateľom uhradené.

**Čl. 5. Platobné podmienky**

* 1. Zdroj finančných prostriedkov na predmet zmluvy bude:
* z úveru zo Štátneho fondu rozvoja bývania,
* z dotačných prostriedkov Ministerstva dopravy a výstavby SR, (ďalej ako „poskytovatelia finančných prostriedkov“),
* z vlastných zdrojov rozpočtu mesta Sabinov ako objednávateľa.
	1. Cenu za zhotovenie diela uhradí objednávateľ na základe čiastkových faktúr, ktoré zhotoviteľ vystaví a odošle objednávateľovi vždy 1x mesačne.
	2. Zhotoviteľ musí svoje práce vyúčtovať overiteľným spôsobom. Súčasťou faktúry je súpis vykonaných prác v cenovom ohodnotení.
	3. Súpis vykonaných prác, ktorého cena je predmetom zhotoviteľom vystavenej faktúry, musí byť vopred potvrdený stavebným dozorom, t. j. musí byť opatrený pečiatkou objednávateľa a podpisom stavebného dozoru.
	4. Zhotoviteľ je oprávnený fakturovať len cenu za skutočne vykonané práce.
	5. Stavebný dozor zabezpečí objednávateľ v zmysle Čl. 7., bodu 7.34 tejto zmluvy.
	6. Faktúra musí byť objednávateľovi doručená vrátane všetkých príloh v 6 originálnych vyhotoveniach.
	7. Zhotoviteľ zodpovedá za správnosť a úplnosť faktúr, ktoré musia mať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov a v znení § 3a ods. 1 Obchodného zákonníka.
	8. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
	9. Lehota splatnosti faktúr je **60 dní** od doručenia objednávateľovi. V prípade, že splatnosť faktúry pripadne na štátny sviatok alebo deň pracovného pokoja, bude sa za deň splatnosti považovať najbližší nasledujúci pracovný deň.
	10. Zmluvné strany sa dohodli, že objednávateľ nebude v omeškaní s úhradou fakturovanej časti ceny za dielo, ak k omeškaniu dôjde z dôvodov na strane poskytovateľov finančných prostriedkov v zmysle bodu 5.1 tohto článku na základe zmluvy o úvere medzi objednávateľom a Štátnym fondom rozvoja alebo zmluvy o poskytnutí dotácie medzi objednávateľom a Ministerstvom dopravy a výstavby SR.
	11. Suma predstavujúca 10% z celkovej výšky dotácie na vlastnú stavbu a 10 % z celkovej výšky dotácie na technickú infraštruktúru bude zadržaná do času, kým Ministerstvo dopravy a výstavby SR nepovolí jej uvoľnenie. Ministerstvo dopravy a výstavby SR povolí uvoľnenie zadržanej sumy po predložení právoplatného kolaudačného rozhodnutia k predmetnej stavbe.
	12. Platby budú vykonávané bezhotovostným platobným stykom na účet zhotoviteľa. Za zaplatenie faktúry sa považuje odpísanie fakturovanej čiastky z účtu objednávateľa v prospech účtu zhotoviteľa.
	13. Ak je objednávateľ v omeškaní s úhradou faktúry, môže zhotoviteľ účtovať objednávateľovi úrok z omeškania v sadzbe podľa § 369 ods. 2 Obchodného zákonníka.
	14. V súlade s § 41 ods.7 zákona o verejnom obstarávaní sa zmluvné strany dohodli, že v prípade, ak si zhotoviteľ nesplní svoje finančné povinnosti voči subdodávateľom, ktorých zhotoviteľ navrhol na plnenie Diela podľa Prílohy č. 6 tejto zmluvy , t. j. nevykonáva úhrady jednotlivých faktúr za práce a dodávky, ktoré pre neho realizujú objednávateľovi známi subdodávatelia, a zároveň subdodávatelia požiadajú objednávateľa o priamu úhradu za práce a dodávky, objednávateľ môže poskytnúť zhotoviteľovi primeranú lehotu na vykonanie nápravy, v ktorej môže zhotoviteľ namietať, že voči subdodávateľovi nemá žiadne podlžnosti, čo musí zhotoviteľ vierohodne preukázať. Počas plynutia takto poskytnutej lehoty je objednávateľ oprávnený zadržať výplatu čiastkových faktúr (resp. konečnú faktúru), vystavených zhotoviteľom až do času, kedy nebudú záväzky zhotoviteľa voči subdodávateľom zaplatené. Počas doby zadržania podľa tohto bodu zmluvy nie je objednávateľ v omeškaní so zaplatením svojich peňažných záväzkov voči zhotoviteľovi a zhotoviteľovi nevznikne nárok na žiadne zákonné ani zmluvné sankcie. Pokiaľ nedôjde zo strany zhotoviteľa v lehote poskytnutej objednávateľom k uspokojeniu subdodávateľských nárokov voči zhotoviteľovi a toto uspokojenie nebude v tejto lehote objednávateľovi písomne preukázané alebo nebude objednávateľovi preukázané, že zhotoviteľ nemá voči subdodávateľovi žiadne záväzky, je objednávateľ oprávnený, ale nie povinný, uspokojiť nárok subdodávateľa voči zhotoviteľovi priamo, a tým sa zbaviť svojich záväzkov voči zhotoviteľovi z tejto zmluvy do výšky pohľadávky subdodávateľa, ktorú objednávateľ uspokojil, s čím zhotoviteľ vyslovuje súhlas. Skutočnosť, že objednávateľ vykoná platbu subdodávateľovi, oznámi objednávateľ zhotoviteľovi minimálne 7 dní pred tým, než objednávateľ faktúru vystavenú subdodávateľom uhradí. Nárok zhotoviteľa na úhradu ceny diela do výšky úhrady vykonanej objednávateľom priamo subdodávateľovi, zaniká dňom tejto úhrady objednávateľom subdodávateľovi zhotoviteľa. V prípade, ak zhotoviteľ už objednávateľovi príslušné práce fakturoval, je povinný bezodkladne vystaviť opravný daňový doklad bez položiek zodpovedajúcich prácam uhradeným subdodávateľovi objednávateľom, a prípadne už prijatú platbu zodpovedajúcu týmto prácam objednávateľovi vrátiť.

**Čl. 6. Záručná doba a zodpovednosť za vady**

* 1. Zhotoviteľ zodpovedá za to, že predmet tejto zmluvy bude zhotovený podľa technického zadania, projektovej dokumentácie, výkazu výmer a podmienok tejto zmluvy, že kvalita diela je v súlade so záväznými technickými a odbornými normami, právnymi predpismi a že počas záručnej lehoty bude mať vlastnosti dohodnuté v tejto zmluve.
	2. Zhotoviteľ zodpovedá za všetky ním zavinené škody, ktoré vzniknú tretím osobám z dôvodu porušenia jeho povinností, alebo v dôsledku realizácie diela.
	3. Zhotoviteľ zodpovedá za vady, ktoré predmet má v čase jeho odovzdania objednávateľovi. V prípade zjavných vád objednávateľ dielo neprevezme, kým nebudú vady odstránené. Za vady, ktoré sa prejavili po odovzdaní diela, zodpovedá zhotoviteľ iba vtedy, ak existovali v čase odovzdania diela, ale neboli zjavné alebo ak boli spôsobené porušením jeho povinností.
	4. Záručná lehota na Dielo je **60 mesiacov** a začína plynúť odo dňa odovzdania Diela objednávateľovi. Na zabudované prvky, na ktoré zhotoviteľ odovzdal pri odovzdaní a prevzatí diela záručné listy, sa vzťahuje záručná doba podľa týchto záručných listov.
	5. V čase trvania záručnej doby má objednávateľ nárok na bezplatné odstránenie vady. Za vadu sa nepovažuje chyba, ktorá sa vyskytla v dôsledku neprimeraného užívania, úmyselného poškodenia.
	6. Nárok na bezplatné odstránenie vady uplatní objednávateľ bezodkladne po zistení tejto vady písomnou formou u zhotoviteľa.
	7. Zhotoviteľ sa zaväzuje začať s odstraňovaním prípadných vád Diela do 7 dní od prevzatia písomného uplatnenia oprávnenej reklamácie objednávateľa a reklamované vady odstrániť v dobe dohodnutej zmluvnými stranami s prihliadnutím na povahu reklamovanej vady. V prípade nepriaznivého počasia alebo iných skutočností, ktoré nastali nezávisle od vôle zhotoviteľa, a ktoré bránia začatiu alebo odstraňovaniu reklamovaných vád, sa zmluvné strany dohodli, že zhotoviteľ začne s odstraňovaním a reklamovanú vadu odstráni v náhradnej objednávateľom stanovenej lehote.
	8. V prípade, že zhotoviteľ neodstráni reklamované záručné vady ani v náhradnej objednávateľom stanovenej lehote, je objednávateľ oprávnený nechať tieto vady odstrániť treťou osobou a náklady vyúčtovať zhotoviteľovi. Zhotoviteľ sa zaväzuje tieto náklady uhradiť v plnej výške do 21 kalendárnych dní odo dňa obdržania faktúry, ktorou mu boli tieto náklady vyúčtované.
	9. Reklamované vady, ktoré označí objednávateľ za havarijné, je zhotoviteľ povinný odstrániť do 24 hodín od ich nahlásenia. Sú to najmä tie vady, na základe ktorých nemôže objednávateľ dielo užívať a hrozí mu majetková ujma.

**Čl. 7. Podmienky vykonania diela**

* 1. Zhotoviteľ zrealizuje dielo na svoje náklady a pri vlastnom zabezpečení bezpečnosti práce a zabezpečení plnenia všetkých legislatívnych opatrení a požiadaviek objednávateľa uvedených v Prílohe č. 1 tejto zmluvy vzťahujúcich sa na zhotovenie diela. Zhotoviteľ zabezpečí projekt dočasného dopravného značenia počas výstavby.
	2. Objednávateľ je povinný odovzdať a zhotoviteľ sa zaväzuje prevziať stavenisko pre vykonávanie stavebných prác zbavené práv tretích osôb v termíne do 7 dní po doručení výzvy na prevzatie staveniska zhotoviteľovi objednávateľom.
	3. Objednávateľ odovzdá zhotoviteľovi stavenisko písomne – bude spísaný protokol o prevzatí staveniska. Protokol bude obsahovať aj:

- odovzdanie hraníc staveniska

- odovzdanie vyjadrení správcov sietí

- body napojenia na el. energiu, vodu, kanalizáciu pre účely zariadenia staveniska a realizácie diela.

* 1. Zhotoviteľ zodpovedá za to, že na základe objednávateľom odovzdaných vyjadrení správcov sietí, dá vytýčiť podzemné a nadzemné inžinierske siete (vedenia) a zabezpečí, že jeho pracovníci budú pri prácach v okolí sietí postupovať s najvyššou opatrnosťou. Zhotoviteľ zodpovedá za škody spôsobené tým, že jeho pracovníci nepostupovali podľa tohto odstavca.
	2. Zhotoviteľ označí stavbu predpísaným spôsobom, stavenisko oplotí nepriehľadným oplotením po jeho celom obvode a zabezpečí proti vstupu tretích osôb.
	3. Zhotoviteľ sa zaväzuje po ukončení a prevzatí všetkých prác dať stavenisko do pôvodného stavu.
	4. Zhotoviteľ je povinný zabezpečiť vytýčenie stavby v zmysle schválenej projektovej dokumentácie fyzickou alebo právnickou osobou oprávnenou vykonávať geodetické a kartografické činnosti. Vytyčovací protokol overený autorizovaným geodetom odovzdá objednávateľovi pred začiatkom realizácie výkopových prác.
	5. Po ukončení výstavby je zhotoviteľ povinný zabezpečiť zameranie novostavby - vypracovanie porealizačného zamerania stavby a geometrického plánu stavby pre účely vydania kolaudačného rozhodnutia v rátane geodetického zamerania adresných bodov objektu, osobou oprávnenou vykonávať geodetické a kartografické činnosti. Uvedené je zhotoviteľ povinný predložiť objednávateľovi najneskôr ku odovzdaniu stavby.
	6. Ak dielo nebude začaté, zhotoviteľ si nemôže uplatniť ušlý zisk.
	7. Zhotoviteľ zabezpečí na svoje náklady dopravu a skladovanie všetkých materiálov, stavebných hmôt a dielcov, výrobkov, strojov a zariadení a ich presun zo skladu na stavenisko.
	8. Objednávateľ zabezpečí všetky absentujúce rozhodnutia orgánov verejnej správy a iných dotknutých osôb, potrebné pre riadne vykonanie diela v súlade s platným právnym poriadkom Slovenskej republiky, počnúc dňom účinnosti tejto zmluvy.
	9. Zhotoviteľ sa zaväzuje dodržať technológie výstavby a použitie materiálov podľa projektovej dokumentácie bez požadovania zmien projektu. Toto sa nevzťahuje na použitie ekvivalentov uvedených v ponuke zhotoviteľa, ktorú predložil vo verejnom obstarávaní, ktorého výsledkom je táto zmluva.
	10. Zhotoviteľ zodpovedá v plnom rozsahu za protipožiarnu ochranu diela a zaväzuje sa počas vykonania diela vykonať potrebné opatrenia na zabránenie vzniku požiaru, resp. inej havárie v zmysle platných právnych predpisov.
	11. Zhotoviteľ je povinný, dodržiavať BOZP a Smernice Požiarnej ochrany, zabezpečovanie a plnenie úloh na úseku BOZP v zmysle Zákona č. 124/2006 Z. z. o bezpečnosti a ochrane zdravia pri práci a zmene a doplnení niektorých zákonov v platnom znení a Smernice Požiarnej ochrany v znení Zákona č. 314/2001 Z. z. o ochrane pred požiarmi v znení neskorších predpisov na odovzdanom stavenisku a v jeho bezprostrednom okolí. Zhotoviteľ sa zaväzuje, že bude rešpektovať charakter diela, čo predpokladá v plnej miere rešpektovanie podmienok vyplývajúcich z Vyhlášky MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
	12. Zhotoviteľ zabezpečí a zodpovedá za bezpečnosť a ochranu zdravia svojich zamestnancov, svojich subdodávateľov ako aj osôb, ktoré sa v mieste plnenia diela ako staveniska nachádzajú. Zhotoviteľ je povinný zaradiť na vykonanie diela len osoby odborne spôsobilé a zaškolené podľa platných predpisov BOZP a požiarnej ochrany. Zhotoviteľ je povinný preverovať ich znalosti a sústavne zabezpečovať kontrolu dodržiavania príslušných predpisov. Zhotoviteľ sa zaväzuje odovzdať objednávateľovi ku dňu začatia prác s vykonaním diela platný doklad o vykonanom školení svojich zamestnancov a osôb poverených vykonaním diela z predpisov BOZP a požiarnej ochrany, ako aj doklady o ich odbornej a zdravotnej spôsobilosti k výkonu činnosti podľa tejto zmluvy. V záujme bezpečnosti a ochrany zdravia pri práci a požiarnej ochrany je najmä povinnosťou:
* dodržiavať právne predpisy na zaistenie bezpečnosti a ochrany zdravia pri práci a ostatné právne predpisy a pokyny na zaistenie bezpečnosti a ochrany zdravia pri práci,
* dodržiavať zásady bezpečného správania sa na stavenisku,
* dodržiavať určené pracovné postupy,
* nepoužívať alkoholické nápoje a neužívať iné omamné prostriedky v pracovnom čase a nenastupovať pod ich vplyvom do práce,
* dodržiavať zákaz fajčenia na stavenisku,
* oznamovať svojmu nadriadenému nedostatky a závady, ktoré by mohli ohroziť bezpečnosť alebo zdravie pri práci a podľa svojich možností zúčastňovať sa na ich odstraňovaní,
* konať tak, aby svojou činnosťou neohrozovali ostatné osoby nachádzajúce sa na stavenisku.
	1. Zhotoviteľ zodpovedá za akékoľvek poškodenie, zničenie a stratu materiálu určeného na zhotovenie diela, za prípadné zranenie alebo usmrtenie osôb a za všetky škody vzniknuté haváriou, ku ktorým dôjde počas, alebo v dôsledku vykonania prác v rámci tejto zmluvy, resp. jej jednotlivých dodatkov.
	2. Zhotoviteľ zodpovedá v plnom rozsahu za škodu na majetku objednávateľa, ktorú spôsobí v súvislosti s plnením predmetu tejto zmluvy.
	3. Zhotoviteľ odstráni na vlastné náklady odpady, ktoré sú výsledkom jeho činnosti pri realizácii diela a to najneskôr v lehote dohodnutej pri preberacom konaní.
	4. Zhotoviteľ zodpovedá za bezpečnosť a ochranu zdravia vlastných pracovníkov, za dodržiavanie bezpečnostno – právnych predpisov (najmä v oblasti protipožiarnej ochrany, BOZP a životného prostredia). Zhotoviteľ zodpovedá za činnosti ustanovené v § 3 ods.1 nariadenia vlády č. 396/2006 Z. z.
	5. Zhotoviteľ zabezpečí pre vedenie stavby stavbyvedúceho, ktorý musí spĺňať odbornú spôsobilosť podľa zákona č. 138/1992 Zb. o autorizovaných architektoch a autorizovaných stavebných inžinieroch v  znení neskorších predpisov s odbornou spôsobilosťou stavbyvedúceho odborom podľa predmetu zmluvy a s praxou v oblasti predmetu zmluvy~~.~~ Oprávnenosť stavbyvedúceho podľa predchádzajúcej vety zhotoviteľ dokladuje predložením príslušného Osvedčenia o vykonaní odbornej skúšky pre činnosť stavbyvedúci s odborným zameraním podľa predmetu zmluvy. Stavbyvedúci dokladuje svoju prax potvrdením od zamestnávateľa alebo čestným vyhlásením o dĺžke odbornej praxe ak ide o SZČO.
	6. Zhotoviteľ poveruje výkonom funkcie stavbyvedúceho ..........................................**,** osvedčenie o vykonaní odbornej skúšky č. .................................
	7. Ak počas realizácie stavby nastane zmena v osobe stavbyvedúceho, nový stavbyvedúci musí preukázať splnenie všetkých podmienok uvedených v bode 7.21. tohto článku.
	8. Za poškodenie podzemných vedení a inžinierskych sietí zodpovedá zhotoviteľ. Zhotoviteľ zodpovedá aj za prestoje vzniknuté z tohto dôvodu a za nároky uplatnené tretími osobami súvisiace s prípadným poškodením týchto vedení a sietí.
	9. Povolenie na dočasné užívanie verejných a iných plôch a na rozkopávky zabezpečí zhotoviteľ. Po ukončení stavby sa zhotoviteľ zaväzuje zabraté verejné priestranstvá ako aj rozkopávky upraviť do pôvodného stavu.
	10. Zhotoviteľ je povinný nahradiť objednávateľovi škodu, ktorú mu spôsobil svojím konaním vrátane nedbanlivosti a to v skutočnom rozsahu, v prípade, ak dielo nebude výlučne z dôvodov na strane Zhotoviteľa vykonané v termíne podľa článku 3, bodu 3.1. tejto zmluvy. Nárok na náhradu škody nevylučuje právo objednávateľa uplatniť zmluvnú pokutu v súlade s podmienkami zmluvy.
	11. Ak konanie zhotoviteľa v súvislosti a v čase plnenia Diela má za následok porušenie predpisov v oblasti BOZP, PO a životného prostredia a tieto porušenia budú mať za následok udelenie pokuty objednávateľovi zo strany orgánov verejnej alebo štátnej správy podľa príslušných právnych predpisov, odškodní zhotoviteľ objednávateľa v celej výške zaplatenej pokuty.
	12. Ak konanie zhotoviteľa v súvislosti a v čase plnenia Diela má za následok poškodenia zdravia ľudí a majetku tretích osôb a títo uplatnia nároky voči objednávateľovi, zhotoviteľ odškodní objednávateľa za uspokojenie týchto nárokov v plnej výške.
	13. Zhotoviteľ zodpovedá v plnom rozsahu za škodu na majetku objednávateľa, ktorú spôsobí v súvislosti s plnením predmetu tejto zmluvy.
	14. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činnosti. V prípadné škody, ktoré môžu vzniknúť zanedbaním jeho povinností v súvislosti s nakladaním so vzniknutým odpadom, bude zodpovedný zhotoviteľ.
	15. Zhotoviteľ sa zaväzuje preukázateľne vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými, minimálne 3 pracovné dni vopred. Ak sa objednávateľ nedostaví a nevykoná kontrolu týchto prác, bude zhotoviteľ pokračovať v prácach. Ak objednávateľ bude dodatočne požadovať odkrytie týchto prác, je zhotoviteľ povinný toto odkrytie vykonať na náklady objednávateľa. Ak sa zistí pri dodatočnej kontrole, že práce neboli riadne vykonané, toto odkrytie bude vykonané na náklady zhotoviteľa.
	16. Zhotoviteľ je povinný odo dňa prevzatia staveniska viesť o prácach, ktoré vykonáva, stavebný denník. V priebehu pracovného času musí byť denník na stavbe trvalo prístupný. Denné záznamy sa vyhotovujú minimálne vo dvoch vyhotoveniach, po jednom pre každú zmluvnú stranu. Denné záznamy zapisuje oprávnený pracovník zhotoviteľa.
	17. Objednávateľ je povinný sledovať obsah stavebného denníka a pripájať svoje stanovisko k zápisom prostredníctvom osoby poverenej v bode 7.34 tohto článku.
	18. Objednávateľ poveruje k stavebnému (technickému) dozoru diela: Ing. Mareka Greša Evidenčné č.: 10449; osoba poverená objednávateľom k stavebnému (technickému) dozoru diela je rovnako oprávnená aj vykonávaniu záznamov do stavebného denníka.
	19. Zhotoviteľ je povinný rešpektovať a plniť bez omeškania požiadavky stavebného dozoru.

7.36 Objednávateľ je oprávnený kedykoľvek kontrolovať vykonávanie predmetu zmluvy zhotoviteľom. Ak objednávateľ zistí, že zhotoviteľ vykonáva predmet zmluvy v rozpore so svojimi povinnosťami, je objednávateľ oprávnený dožadovať sa toho, aby zhotoviteľ okamžite odstránil vady vzniknuté vadným vykonávaním predmetu zmluvy na vlastné náklady a predmet zmluvy vykonával riadnym spôsobom. Ak tak zhotoviteľ neurobí ani v primeranej lehote mu na to poskytnutej, je objednávateľ oprávnený odstúpiť od zmluvy.

* 1. Kontrolovať práce za objednávateľa vykonáva štatutárny orgán objednávateľa, resp. oprávnená osoba objednávateľa napr. technický dozor objednávateľa.
	2. Zhotoviteľ je povinný kedykoľvek umožniť objednávateľovi a zamestnancom kontrolných orgánov Slovenskej republiky vstup na stavenisko.
	3. Zhotoviteľ je povinný predložiť od všetkých výrobkov a zariadení platné certifikáty, osvedčenia o zhode, osvedčenia o kvalite, o akosti od slovenských skúšobní, doklad o uskladnení odpadov a pod.
	4. Podmienkou odovzdania a prevzatia Diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou. Doklady o týchto skúškach podmieňujú prevzatie Diela. Za kompletnosť a správnosť skúšok a ich kladný výsledok zodpovedá dodávateľ počas trvania záručnej doby.
	5. Preberací protokol o odovzdaní a prevzatí stavby spíšu zmluvné strany po skončení stavebných prác a dodávok na základe písomnej výzvy zhotoviteľa. Zhotoviteľ sa zaväzuje najneskôr do 3 dní od dokončenia Diela vyzvať objednávateľa zápisom do stavebného denníka na prevzatie Diela. Objednávateľ je povinný začať preberacie konanie do 7 dní od výzvy zhotoviteľa na prevzatie Diela.
	6. Objednávateľ podpíše protokol len za súčasného splnenia nasledovných podmienok:
* zhotoviteľ preukáže realizáciu diela v úplnom súlade s projektovou dokumentáciou a touto zmluvou,
* zhotoviteľ preukáže súlad realizácie diela s údajmi uvedenými v stavebnom denníku,
* zhotoviteľ preukáže všetky atesty, certifikáty, revízie a správy k jednotlivým stavebným a technologickým celkom v súlade s právnymi predpismi a normami platnými na území SR,
* zhotoviteľ vypratal stavenisko.
	1. V čase od podpísania zápisnice o odovzdaní a prevzatí staveniska oboma zmluvnými stranami do podpísania protokolu o odovzdaní a prevzatí diela oboma zmluvnými stranami a odborným zástupcom znáša nebezpečenstvo akejkoľvek škody na diele zhotoviteľ.
	2. Zhotoviteľ sa zaväzuje spolu s dielom odovzdať aj 1 vyhotovenie projektovej dokumentácie so zakreslením všetkých zmien podľa skutočného stavu vykonaných prác.
	3. Zhotoviteľ predloží verejnému obstarávateľovi doklad (úradne osvedčenú kópiu, ktorá tvorí Prílohu č. 5 tejto zmluvy) o poistení pre prípad zodpovednosti za škodu spôsobenú svojou činnosťou s dojednaným poistným plnením minimálne vo výške hodnoty celého diela (v zmysle Čl. 4., bodu 4.2 tejto zmluvy), s platnosťou a účinnosťou počas celej doby trvania diela, ako aj doklad preukazujúci zaplatenie poistného na aktuálne poistné obdobie najneskôr v deň odovzdania a prevzatia staveniska podľa tejto zmluvy.
	4. Zhotoviteľ bude udržiavať toto poistenie tak, aby poskytovalo krytie za stratu alebo škodu, za ktorú zodpovedá zhotoviteľ v priebehu akýchkoľvek činností počas realizácie diela.
	5. Zhotoviteľ vyhlasuje, že má oprávnenie vykonávať činnosť v rozsahu Čl. 2. tejto zmluvy. Zhotoviteľ je povinný zabezpečiť počas celej doby realizácie diela platnosť takéhoto oprávnenia. Ak objednávateľ o to požiada, je zhotoviteľ povinný umožniť mu nahliadnuť do tohto oprávnenia, resp. na požiadanie objednávateľa zhotoviť overené fotokópie tohto oprávnenia.
	6. Zhotoviteľ sa zaväzuje, že dodávku tovarov potrebných pre zhotovenie diela, bude realizovať mimo času dopravnej špičky, dopravu tovarov bude organizovať tak aby zabezpečil čo najväčšie dodávky (na jednu dodávku naloží čo najviac tovarov, pričom dodrží osobitné právne predpisy v oblasti dopravy) a tým zníži dopravné kolóny a emisie.
	7. Zhotoviteľ sa zaväzuje, že bude efektívne a hospodárne využívať zdroje na stavenisku (voda, elektrická energia a pod.). Tiež, sa zhotoviteľ zaväzuje, že zabezpečí recykláciu alebo vhodné zneškodnenie odpadov (obalov a pod.) zo stavebného tovaru.
	8. Zhotoviteľ bude vykonávať pravidelné monitorovanie činností, ktoré majú podstatný a negatívny vplyv na životné prostredie, tieto činnosti zníži na minimálnu mieru, čím zníži zaťaženie životného prostredia realizáciou diela.
	9. Zhotoviteľ za zaväzuje plniť povinnosti stavebníka vo vzťahu k stavenisku podľa ust. § 43i stavebného zákona a súvisiacich právnych predpisov.
	10. Zhotoviteľ je povinný si vo vlastnom mene zmluvne zabezpečiť a uhradiť všetky náklady spojené s použitím prípojok inžinierskych sietí pre účely realizácie stavby do okamihu jej odovzdania objednávateľovi.
	11. Zhotoviteľ sa zaväzuje platiť svojim subdodávateľom za riadne vykonané práce riadne a včas v prípade, ak si objednávateľ taktiež splnil svoju povinnosť a uhradil zhotoviteľovi cenu za predmetné práce. Zhotoviteľ sa zaväzuje mať zapísaných konečných užívateľov výhod v registri Partnerov verejného sektora , to sa vzťahuje tiež na subdodávateľa, ak mu povinnosť zápisu vyplýva z platných právnych predpisov

7.54. Zhotoviteľ zodpovedá za čistotu komunikácií, po ktorých bude dovážať materiál, resp. odvážať vzniknutý stavebný odpad a za poriadok a bezpečnosť na mieste realizácie predmetu zákazky. Prípadné škody z porušenia tejto povinnosti uhradí zhotoviteľ.

7.55. Zhotoviteľ zodpovedá v plnom rozsahu za spôsobenú škodu (vrátane škody spôsobnej osobami, ktoré sa budú podieľať na plnení predmetu zmluvy.

7.56. Stavba musí byť vyhotovená podľa poskytnutej projektovej dokumentácie a pri dodržaní jej parametrov, platných STN (EN), technologických postupov, všeobecne záväzných technických požiadaviek na stavbu, platných právnych, prevádzkových a bezpečnostných predpisov, v súlade s rozhodnutiami dotknutých orgánov štátnej správy a samosprávy a organizácií v povoľovacom konaní.

7.57. Zhotoviteľ je povinný počas výstavby zabezpečiť, aby pri realizácii zákazky táto negatívnymi vplyvmi neobťažovala okolie a aby uskutočnenie stavebných prác neohrozovala kvalitu životného prostredia. Zhotoviteľ zabezpečí, že výstavba bude mať čo najmenší vplyv na životne prostredie. V prípade, že v dôsledku nedodržania tejto povinnosti dôjde k udeleniu pokuty alebo inej sankcie, resp. iného oprávneného nároku voči objednávateľovi, z dôvodu pochybenia na strane zhotoviteľa, za tieto nároky zodpovedá zhotoviteľ, ktorý sa zároveň zaväzuje na ich vysporiadanie a uhradenie v určenej lehote,

**Čl. 8. Zmluvné pokuty**

* 1. V prípade, ak zhotoviteľ nedokončí Dielo (t. j. Dielo nebude odovzdané a prevzaté v zmysle čl. 7.40. a 7.41. tejto zmluvy) v lehote podľa bodu 3.1., je objednávateľ oprávnený uplatniť si voči nemu nárok na zmluvnú pokutu vo výške 0,05 % z ceny Diela uvedenej v Čl. 4., a to za každý začatý deň omeškania.
	2. Za nedodržanie povinností ustanovených v bezpečnostno–právnych predpisov, ktoré vie preukázať objednávateľ (postačuje zhotovenie fotografických dôkazov), je oprávnený objednávateľ uplatniť nárok voči zhotoviteľovi zmluvnú pokutu vo výške 200,- € za každé jednotlivé porušenie, a to aj opakovane.
	3. Za nedodržanie povinností vyplývajúcich z článku 10.6 tejto zmluvy je oprávnený objednávateľ uplatniť voči zhotoviteľovi nárok na zmluvnú pokutu vo výške 1 000,- € a to aj opakovane.
	4. Ak zhotoviteľ bude vykonávať dielo v rozpore s predloženým Záväzným časovým harmonogramom realizácie diela (príloha č. 4 tejto zmluvy), má objednávateľ právo vymáhať od zhotoviteľa zmluvnú pokutu za každé meškanie jednotlivých etáp vo výške **100,00 EUR** za každý aj začatý deň omeškania.
	5. V prípade, že zhotoviteľ nezloží výkonovú záruku v lehote určenej v článku 11, bode 11.1 tejto zmluvy má objednávateľ právo vymáhať od zhotoviteľa zmluvnú pokutu za každý deň omeškania vo výške 0,5 % z výšky výkonovej záruky uvedenej v článku 11, bode 11.1 tejto zmluvy
	6. Za nedodržanie povinnosti vyplývajúcej z Čl. 7. Podmienky vykonania diela tejto zmluvy je oprávnený objednávateľ uplatniť voči zhotoviteľovi nárok na zmluvnú pokutu vo výške 1 000,- € za každé jedno porušenie aj opakovane.
	7. Zaplatením zmluvnej pokuty podľa tohto článku právo na náhradu škody druhej strany za zodpovedajúce porušenie povinnosti nie je dotknuté.

**Čl. 9. Vyššia moc a odstúpenie od zmluvy**

* 1. Pre účely tejto zmluvy sa za vyššiu moc považujú všetky udalosti, ktoré sa nedajú naplánovať ani prekonať po podpísaní zmluvy, a ktoré sa dajú považovať za neodvratné a neobyčajné udalosti ako napríklad vojna, požiar, záplavy, extrémne poveternostné podmienky, znemožňujúce montáž alebo iné katastrofy, štrajky, obmedzenia importu alebo exportu zavedené vládou, ktoré sú mimo vplyvu zmluvných strán a majú podstatný vplyv na plnenie zmluvy (vis major).
	2. Ak sa splnenie tejto zmluvy stane nemožným do 2 mesiacov od vyskytnutia sa vyššej moci, strana ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia druhej strane.
	3. Objednávateľ i zhotoviteľ sa dohodli za podstatné považovať všetky povinnosti vyplývajúce z tejto zmluvy.

9.4. Objednávateľ môže odstúpiť od zmluvy v týchto prípadoch:

a) keď sa situácia zhotoviteľa zmení do takej miery, že technické alebo finančné záruky, ktoré ponúka, nie sú zlučiteľné s povahou a dôležitosťou prác jemu zverených,

b) z dôvodu porušenia podmienok a podkladov tejto súťaže zhotoviteľom,

c) z dôvodu nedodržania kvality práce a materiálov, podvodu,

d) z dôvodu neplnenia záväzkov alebo odmietnutia sa prispôsobiť požiadavkám objednávateľa dojednaných v tejto zmluve,

e) keď zhotoviteľ závažným spôsobom poruší ustanovenia tejto zmluvy alebo nedodrží lehoty pre realizáciu diela podľa čl. III. tejto zmluvy,

f) keď zhotoviteľ sa bez písomného súhlasu objednávateľa odkloní od projektovej dokumentácie alebo podkladov,

g) keď zhotoviteľ pri realizácii diela poruší bezpečnostné, technické alebo kvalitatívne normy, ustanovené touto zmluvou, alebo zákonom.

* 1. Zmluvná strana, ktorá z uvedených dôvodov odstúpi od zmluvy, má právo požadovať od druhej zmluvnej strany náhradu škody, okrem prípadov charakterizovaných ako vyššia moc v zmysle ustanovenia bodu 9.1 tohto článku.
	2. Ďalšie možnosti odstúpenia od zmluvy ustanovuje § 19 zákona o verejnom obstarávaní.
	3. Odstúpenie od zmluvy je účinné odo dňa nasledujúceho po dni doručenia jeho písomného vyhotovenia zhotoviteľovi, pričom zmluvné strany sa dohodli, že takáto písomnosť sa aj v prípade jej neprevzatia či odmietnutia prevzatia z akéhokoľvek dôvodu na strane zhotoviteľa považuje za doručenú 3.dňom odo dňa jej odoslania objednávateľom.

**Čl. 10. Ostatné ustanovenia**

* 1. Zhotoviteľ bude informovať objednávateľa o stave rozpracovanej zákazky na pravidelných kontrolných dňoch, ktoré bude zvolávať objednávateľ, spravidla raz za jeden mesiac.
	2. Objednávateľ a zhotoviteľ sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy.
	3. Zhotoviteľ bude pri plnení Diela postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť projektovou dokumentáciou, výkazom výmer, zhotoviteľom navrhnutým záväzným časovým harmonogramom realizácie diela (príloha č. 4 tejto zmluvy), pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy.
	4. V prípade dočasného prerušenia alebo definitívneho zastavenia prác na Diele z dôvodov na strane objednávateľa, má zhotoviteľ nárok na zaplatenie dohodnutej ceny dovtedy zhotoveného Diela, resp. jeho časti.
	5. Zhotoviteľ berie na vedomie, že subjekty nižšie uvedené majú právo u neho vykonať kontrolu obchodných dokumentov a vecnú kontrolu v súvislosti s realizáciou projektu počas desiatich rokov po skončení realizácie schváleného projektu a zhotoviteľ im je povinný poskytnúť potrebnú súčinnosť. Subjektmi oprávnenými na vykonanie kontroly u zhotoviteľa sú najmä:

a) Poskytovateľ a ním poverené osoby;

b) Najvyšší kontrolný úrad SR a ním poverené osoby;

c) Osoby prizvané orgánmi uvedenými v písmenách a) a b) v súlade s príslušnými právnymi predpismi SR a právnymi aktmi EÚ.

* 1. Zhotoviteľ môže realizovať dielo prostredníctvom subdodávateľov, ktorých zoznam tvorí Prílohu č. 6 tejto zmluvy. Ak sa v priebehu plnenia vyskytne objektívna potreba výmeny (zmeny) subdodávateľa, objednávateľ vyžaduje, aby nový subdodávateľ bol oprávnený dodávať tovar, uskutočňovať stavebné práce vo vzťahu k tej časti predmetu zákazky, ktorú má subdodávateľ plniť, pričom tento subdodávateľ musí byť zhotoviteľom oznámený v Návrhu  na zmenu subdodávateľa (ďalej len „Návrh na zmenu subdodávateľa“) objednávateľovi minimálne dva pracovné dni predtým než tento nový subdodávateľ začne poskytovať plnenie zhotoviteľovi pri plnení predmetu zmluvy. Zhotoviteľ tiež uvedie údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, telefónny a e-mailový kontakt. Subdodávateľ musí spĺňať povinnosti v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. Ak zhotoviteľ nepredloží vyššie uvedené dokumenty, takéhoto subdodávateľa nebude objednávateľ v plnení predmetu zákazky akceptovať a takémuto subdodávateľovi, nebude umožnený prístup na miesto plnenia predmetu zmluvy. Ďalej objednávateľ vyžaduje, aby schválený subdodávateľ počas prác dodržiaval požiadavky určené v bezpečno-právnych predpisoch, pričom za prípadné porušenie predpisov takýmto subjektom nesie zodpovednosť zhotoviteľ.

**Čl. 11 Výkonová záruka**

* 1. Zhotoviteľ sa zaväzuje, že na účet objednávateľa zloží – doručí výkonovú záruku. Zhotoviteľ zloží výkonovú záruku výške 10 % zo zmluvnej ceny za celé dielo bez DPH t. j. vo výške ..................EUR do 10 dní odo dňa prevzatia staveniska, a to bezhotovostným prevodom na číslo účtu objednávateľa SK48 0200 0000 0034 8926 4653 alebo formou bankovej záruky.
	2. Objednávateľ uvoľní (odošle) výkonovú záruku až po splnení predmetu zmluvy zhotoviteľom a to do 30 pracovných dní odo dňa riadneho prevzatia Diela v zmysle článku 7, bodov 7.40. – 7.42 tejto zmluvy. .
	3. Výkonová záruka slúži na zabezpečenie a krytie akýchkoľvek a všetkých nárokov Objednávateľa voči Zhotoviteľovi.
	4. Zhotoviteľ môže výkonovú záruku vo forme zloženia finančných prostriedkov na účet objednávateľa nahradiť aj bankovou zárukou. Zhotoviteľ v tomto prípade prostredníctvom banky poskytne objednávateľovi do 10 dní odo dňa prevzatia staveniska bankovú záruku vo výške 10 % z ceny diela bez DPH na zabezpečenie splnenia všetkých peňažných záväzkov zhotoviteľa, ktoré mu voči objednávateľovi vzniknú v zmysle tejto zmluvy. Zhotoviteľ sa zaväzuje v bankovej záruke dodržať tieto podmienky:
		1. Banková záruka slúži na zabezpečenie akéhokoľvek peňažného záväzku zhotoviteľa, ktorý mu vznikne voči objednávateľovi na základe zákona alebo tejto zmluvy v súvislosti s realizáciou diela uvedeného v tejto zmluve.
		2. Banková záruka je neodvolateľná a banka z nej poskytne plnenie na prvú výzvu objednávateľa. Objednávateľ uvoľní záručnú listinu až po splnení predmetu zmluvy zhotoviteľom a to do 30 pracovných dní odo dňa riadneho prevzatia Diela v zmysle článku 7, bodov 7.40. – 7.41 tejto zmluvy.
		3. Banka poskytne objednávateľovi plnenie z bankovej záruky po tom, ako jej bude predložená výzva objednávateľa adresovaná banke na plnenie z bankovej záruky a list objednávateľa adresovaný zhotoviteľovi, v ktorom objednávateľ upozorňuje zhotoviteľa na nesplnenie alebo neplnenie povinnosti zhotoviteľa splniť peňažný záväzok voči objednávateľovi, ktorý mu vznikol podľa zákona alebo tejto zmluvy a zhotoviteľ preukázateľne neodstráni neplnenie povinností alebo svoje nedostatky pri plnení zmluvy.

**Čl. 12. Záverečné ustanovenia**

* 1. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
	2. Akékoľvek zmeny a doplnky tejto zmluvy sa budú robiť formou písomných dodatkov potvrdených obidvoma zmluvnými stranami, pokiaľ nebudú v rozpore s § 18 ods. 2  zákona o verejnom obstarávaní.
	3. Túto zmluvu sú zmluvné strany oprávnené meniť vo forme písomného dodatku k tejto zmluve počas jej trvania najmä, nie však výlučne, v nasledovných prípadoch, ak:

12.3.2. ich potreba vyplynula z okolností, ktoré objednávateľ nemohol pri vynaložení náležitej starostlivosti predvídať,

12.3.3. ide najmä o zmenu termínu plnenia z dôvodov:

1. vzniku skutočností definovaných ako vyššia moc v zmysle článku 9, bodu 9.1 tejto zmluvy,
2. ak nastane krízová situácia v zmysle zákona o civilnej ochrane v platnom znení.
	1. Práva a povinnosti z tejto zmluvy o dielo predchádzajú aj na prípadných právnych nástupcov obidvoch zmluvných strán. Zhotoviteľ nie je bez predchádzajúceho písomného súhlasu objednávateľa oprávnený postúpiť akúkoľvek pohľadávku voči objednávateľovi na tretiu osobu.
	2. Zhotoviteľ nie je oprávnený jednostranne započítať akúkoľvek svoju pohľadávku voči pohľadávke objednávateľa, pokiaľ sa zmluvné strany nedohodnú inak.
	3. Obidve zmluvné strany sa zaväzujú bez zbytočného odkladu ohlásiť všetky zmeny údajov dôležitých pre bezproblémové plnenie zmluvy druhej strane.
	4. Pri zmene zmluvy sa zmluvné strany budú riadiť § 18 zákona o verejnom obstarávaní, a tak ako je uvedené v bode 12.2 a 12.3 tohto článku.
	5. Neoddeliteľnou súčasťou tejto zmluvy sú prílohy:

Príloha č. 1 – Projektová dokumentácia stavby,

Príloha č. 2 - Návrh na plnenie kritérií zo dňa .....................,

Príloha č. 3 - Ocenený výkaz výmer,

Príloha č. 4 – Záväzný časový harmonogram realizácie diela,

Príloha č. 5 – Overená kópia poistnej zmluvy zodpovednosti za škodu*,*

Príloha č. 6 – Údaje o subdodávateľoch v zmysle § 41 ods. 3 zákona o verejnom obstarávaní,

* 1. Táto zmluva je vyhotovená v štyroch vyhotoveniach, z ktorých objednávateľovi budú doručené po jej podpise dve a zhotoviteľovi dve vyhotovenia.
	2. Táto Zmluva nadobudne platnosť dňom podpisu zmluvných strán a účinnosť nadobudne dňom nasledujúcom po dni jej zverejnenia na webovom sídle verejného obstarávateľa za súčasného splnenia podmienky nadobudnutia účinnosti zmluvy o poskytnutí dotácie na obstaranie nájomných bytov uzavretej medzi objednávateľom a Ministerstvom dopravy, a výstavby SR a  nadobudnutia účinnosti zmluvy o poskytnutí úveru uzavretej medzi objednávateľom a Štátnym fondom rozvoja bývania ako poskytovateľmi finančných prostriedkov v zmysle článku 5, bodu 5.1 tejto zmluvy, v súlade s § 47a Občianskeho zákonníka v platnom znení v spojení s § 5a zákona č. 211/2000 Z. z. o slobodnom prístupe ku informáciám a o zmene a doplnení niektorých zákonov (zákon o slobode informácií) v znení neskorších predpisov.

V Sabinove, dňa: V ...................., dňa:

Za objednávateľa: Za zhotoviteľa:

Ing. Michal Repaský ...................................................

primátor mesta Sabinov ...................................................

**Príloha č. 6 k návrhu zmluvy:**

Zhotoviteľ bude realizovať subdodávky v rozsahu:

a)   subdodávateľ: ............................................................................................................................

(Poznámka: identifikačné údaje subdodávateľa v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia).

b)           ..... % podiel zákazky, ktorý má v úmysle zadať tretím osobám na  predmet subdodávok

c)   Predmet subdodávky ......................................................................................

d)     Dôkazné prostriedky, že subdodávateľ je oprávnený dodávať tovar, uskutočňovať stavebné práce vo vzťahu k tej časti predmetu zákazky, ktorú má subdodávateľ plniť.

e)     navrhnutý subdodávateľ je, resp. v najneskôr v čase uzatvorenia zmluvy bude zapísaný v Registri partnerov verejného sektora, ak mu povinnosť zápisu vyplýva zo zákona č. 315/2016 Z.z. o registri partnerov verejného sektora, v platnom znení.

(Poznámka: zhotoviteľ použije túto časť toľkokrát, koľkých subdodávateľov v ponuke predložil).

1.      Zhotoviteľ je povinný oznámiť objednávateľovi akúkoľvek zmenu o subdodávateľoch uvedených v ods. 1 tohto článku.

2.      V prípade potreby zmeny subdodávateľa oproti  subdodávateľom uvedených v ods. 1 tohto článku tejto zmluvy, je zhotoviteľ povinný predložiť objednávateľovi najneskôr do 5 (piatich) pracovných dní odo dňa, kedy sa o tejto skutočnosti dozvie informácie v rozsahu:

a)     subdodávateľ: ............................................................................................................................

(Poznámka: identifikačné údaje subdodávateľa v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia).

b)         ..... % podiel zákazky, ktorý má v úmysle zadať tretím osobám na  predmet subdodávok

c)    Predmet subdodávky ......................................................................................

d)     Dôkazné prostriedky, že subdodávateľ je oprávnený dodávať tovar, uskutočňovať stavebné práce vo vzťahu k tej časti predmetu zákazky, ktorú má subdodávateľ plniť.

f)    Navrhnutý subdodávateľ je zapísaný v Registri partnerov verejného sektora v zmysle zákona č. 315/2016 Z.z., ak mu povinnosť zápisu vyplýva zo zákona č. 315/2016 Z.z. o registri partnerov verejného sektora, v platnom znení.